Operaforestilling og valglokale Blot nogle få timer efter statsminister Anders Fogh Rasmussen udskrev valget til tirsdag den 13. november var det vedtaget, at Aalborg Kongres & Kultur Center på valgdagen kommer til at huse både den store operaforestilling, og rollen som valgkreds samt fintællingssted for hele ny Aalborg kommune. Dog flyttes operaintroduktionen ind i selve Aalborghallen, da Østhallen skal bruges til optælling. Valget i Europahallen Valghandlingen gennemføres i Europahallen samt i foyererne ved Europhallen, Aalborghallen  og Garderobegaden. Carmen Dog bliver der indtil pausen i forbindelse med Carmen operaen friholdt et område i foyeren ved Aalborghallen, så publikum kan nyde at strække ben og få deres pausedrinks samt komme uhindret på toiletter. Omstilling til fintællingssted Valghandlingen lukker kl. 20 så i timerne op til, bliver der sandsynligvis mange mennesker i Aalborg Kongres & Kultur Center. Derefter stilles der om til fintællingssted for hele den nye Aalborg storkommune. TV2/Nord dækker valget TV2/Nord dækker folketingsvalget, se vores specielle hjemmeside: http://nordjyskvalg.dk

Opsummering:
Både den store Carmen opera med Odessa Statsopera og folketingsvalget gennemføres side om side i Aalborg Kongres & Kultur Center tirsdag den 13. november.